Lora

Lora (Amazona barbadensis; ingles: yellow shouldered amazon, hulandes: geelvleugelamazone)  ta un especie di parha di e famia Psittacidae. E ta un parha endemico na Venezuela, Boneiro, Margarita y La Blanquilla unda e ta vulnerabel como especie. 

 Distribucion y habitat 
E lora ta presente den extremo nort di Venezuela y riba e islanan cercano manera Aruba, Corsou y Boneiro. Na Kòrsou e no ta nativo sino a wordo introduci. For di aña 1947 e especie a wordo extermina na Aruba, debi na jaagmento ilegal pa bendemento como mascota, y matamento pa motibo cu e lora tabata wordo considera un plaga pa agricultura. Desde 2017 e ta protegi pa ley bou Ordenansa di Naturalesa di Aruba.Lora papegaai worden sinds 2017 beschermd door de wet, Gobierno di Aruba (7 di december 2023) Na fin di 2023 ACF a reintroduci 25 lora den naturalesa Arubano, E prome yellow-shouldered Amazon ta tuma su buelo liber den naturalesa di Aruba, 24ora.com (3 di januari 2024) sinembargo ya den 2025 un caida den e cantidad a keda observa.Accionnan humano ta presenta menasa mas grandi pa nos Lora, Bon Dia Aruba (20 di augustus 2025)

E habitat di e lora ta terenonan di vegetacion arido cu hopi kadushi y matanan di mondi. E parha ta traha neishi den e aperturanan di baranca, palo y kadushi grandi.Yellow-shouldered Amazon, IUCN Red list E populacion total ta estima entre 1700 y 5600 parha adulto. Na Boneiro a conta 995 lora na januari 2021, mientras un aña prome esaki tabata 1228.Inge Poorthuis, Bonaire telt 995 lora's, Koninkrijk.nu (15 di februari 2021) E especie ta poni riba e lista cora di International Union for Conservation of Nature and Natural Resources (IUCN) como su existencia ta depende di medidanan di proteccion. Pa e lora aki tin restriccion di traficacion na vigor.

 Descripcion 
E parha ta 33 centimeter largo y su color ta generalmente berde. Caracteristico ta e plumanan; e rand smal di color berde scur riba e pluma ta haci esaki aparenta scama. E berde riba e pechu y barica tin un tint di blauw. E berde riba e kabes ta bira gradualmente geel riba e frenta y rond di e wowo. Bou di e wowo e geel ta cambia prome den blauw cla y despues berde. Ademas tin mancha di color riba e schouder i parti di e pianan. Ora e lora ta bula por mira e color cora riba e ala i e color blauw scur riba e punta di e plumanan di ala.

Category:Paranan
Category:Islanan ABC